It akon kasingkasing uraura hin kalipay
Yana nga adlaw para han ak tatay ngan nanay
Kay traynta i-kwatro ka tuig na gud man
Tikang han ira kasal ha simbahan.
Reynaldo it ngaran hit akon tatay
Reignrose naman it ngaran han akon nanay
Han paghunahuna diri ka na gud makukurian
Kun kay-ano Reynarose naman it akon ngaran
Tulo kami nga naging bunga
Hini nga mga tuig han ira paghigugma
An akon mga bugto – hi Arion ngan hi Jeruel man
An mga pinaura nira hin durudurohan
Damo nga problema nga ira gin-agian
Mga kasakit, mga kaguol,ngan mga kakurian
Tinood gud nga diri harumamay
kay diri malilikayan kun mayada gihap mga pagaway
Pero yana makakasiring gud ako
Nga dako gud man an ira sakripisyo
Para gud la an amon pamilya
magbalik ngan magkahi-usa
Nagpapasalamat ako nga hira nagpadayon
Ha pagserbisyo ha Ginoo bisan diri sayon
Kay kami nga tulo ginpakita nira
Nga ha Ginoo gud la magsarig- waray na iba!
Yana nga adlaw an akon pagampo
Nga unta makitan gihap han ira mga apo
Nga an Ginoo ha kalangitan
Angay pasalamatan ngan serbisyuhan.
Tikang han akon pamilya – Van, Charity Van
ngan hi David Van.
Tikang gihap kan Arion, kan Nelle, Reighchang ngan kan Jaeron
Hilabi an tigarawas nga gutiay nga Algon!
Tikang kan Jeruel, Braeden ngan Rogeanah
Kami nagaampo para ha iyo nga duha.
Salamat Mama ngan Papa.
Kami ngatanan ha iyo naghihigugma!
Happy 34th Wedding Anniversary Mama and Papa!
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn eng_Latn